CELEX: 32020R0271
Language: ro
Date: 2020-02-20 00:00:00
Title: Regulamentul (UE) 2020/271 al Consiliului din 20 februarie 2020 privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Seychelles (2020-2026)

28.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 60/1
               
            
         REGULAMENTUL (UE) 2020/271 AL CONSILIULUI
         din 20 februarie 2020
         privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Seychelles (2020-2026)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     La 15 iulie 2019, Consiliul a autorizat Comisia să înceapă negocieri cu Republica Seychelles (denumită în continuare „Seychelles”) în vederea încheierii unui nou acord de parteneriat în domeniul pescuitului durabil între Uniunea Europeană și Republica Seychelles (denumit în continuare „acordul de parteneriat”) și a unui nou protocol de punere în aplicare a acestuia (denumit în continuare „protocolul”).
                  
               
                     (2)
                  
                  
                     Negocierile s-au încheiat cu succes prin parafarea acordului de parteneriat și a protocolului la 22 octombrie 2019.
                  
               
                     (3)
                  
                  
                     Acordul de parteneriat abrogă Acordul de parteneriat privind pescuitul dintre Comunitatea Europeană și Republica Seychelles (1), care a intrat în vigoare la 2 noiembrie 2007 pentru o durată de șase ani și a fost reînnoit tacit și, prin urmare, este încă în vigoare.
                  
               
                     (4)
                  
                  
                     Cel mai recent protocol de punere în aplicare a Acordul de parteneriat în domeniul pescuitului dintre Comunitatea Europeană și Republica Seychelles (2) a fost semnat la 18 decembrie 2013 și a fost aplicat cu titlu provizoriu începând cu 18 ianuarie 2014. Acesta a expirat la 17 ianuarie 2020.
                  
               
                     (5)
                  
                  
                     În conformitate cu Decizia (UE) 2020/272 a Consiliului (3), acordul de parteneriat și protocolul au fost semnate la 24 februarie 2020, sub rezerva încheierii lor la o dată ulterioară.
                  
               
                     (6)
                  
                  
                     Posibilitățile de pescuit prevăzute de protocol ar trebui să fie repartizate între statele membre pentru întreaga perioadă de aplicare a protocolului.
                  
               
                     (7)
                  
                  
                     Acordul de parteneriat și protocolul ar trebui să intre în vigoare cât mai curând posibil, având în vedere importanța economică a activităților de pescuit ale Uniunii în zona de pescuit a Seychelles și necesitatea de a reduce pe cât posibil întreruperea unor astfel de activități.
                  
               
                     (8)
                  
                  
                     Protocolul se va aplica cu titlu provizoriu de la data semnării sale, pentru a se asigura continuarea activităților de pescuit de către navele Uniunii. Prin urmare, prezentul regulament ar trebui să se aplice de la aceeași dată,
                  
               ADOPTĂ PREZENTUL REGULAMENT:
         
            Articolul 1
            Posibilitățile de pescuit stabilite în temeiul Protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Seychelles (2020-2026) (denumit în continuare „protocolul”) se alocă între statele membre după cum urmează:
            
                        (a)
                     
                     
                        nave de pescuit ton cu plasă-pungă:
                        
                                    Spania:
                                 
                                 
                                    22
                                 
                                 
                                    nave
                                 
                              
                                    Franța:
                                 
                                 
                                    16
                                 
                                 
                                    nave
                                 
                              
                                    Italia:
                                 
                                 
                                    2
                                 
                                 
                                    nave
                                 
                              
                  
                        (b)
                     
                     
                        nave cu paragate plutitoare:
                        
                                    Spania:
                                 
                                 
                                    2
                                 
                                 
                                    nave
                                 
                              
                                    Franța:
                                 
                                 
                                    4
                                 
                                 
                                    nave
                                 
                              
                                    Portugalia:
                                 
                                 
                                    2
                                 
                                 
                                    nave
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 24 februarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 februarie 2020.
            
               
                  Pentru Consiliu
               
               
                  Președintele
               
               B. DIVJAK
            
         
         
            (1)  JO L 290, 20.10.2006, p. 2.
         
            (2)  Protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Seychelles (JO L 4, 9.1.2014, p. 3).
         
            (3)  Decizia (UE) 2020/272 a Consiliului din 20 februarie 2020 privind semnarea, în numele Uniunii Europene, și aplicarea cu titlu provizoriu a Acordului de parteneriat în domeniul pescuitului durabil dintre Uniunea Europeană și Republica Seychelles și a protocolului de punere în aplicare a acestuia (2020-2026) (a se vedea pagina 3 din prezentul Jurnal Oficial).